CELEX: 62012FN0019
Language: hu
Date: 2012-02-13 00:00:00
Title: F-19/12. sz. ügy: 2012. február 13-án benyújtott kereset — ZZ kontra Bizottság

12.5.2012   
            
            
               HU
            
            
               Az Európai Unió Hivatalos Lapja
            
            
               C 138/34
            
         2012. február 13-án benyújtott kereset — ZZ kontra Bizottság
   (F-19/12. sz. ügy)
   2012/C 138/79
   Az eljárás nyelve: olasz
   
      Felek
   
   
      Felperes: ZZ (képviselő: G. Cipressa ügyvéd)
   
      Alperes: Európai Bizottság
   
      A jogvita tárgya és leírása
   
   A felperes igazgatási helyzetére és kártérítési kérelemre vonatkozó bizottsági feljegyzés megsemmisítése.
   
      Kereseti kérelmek
   
   
               —
            
            
               A Közszolgálati Törvényszék állapítsa meg, hogy a törvény erejénél fogva nem létezik, illetve másodlagosan semmisítse meg a keltezés nélküli, az első két oldala jobb felső sarkában a „Ref. Ares (2011)217354 — 28.02.2011” (sic!) jelzést viselő, a felperes által első ízben mind formájában, mind tartalmában 2011. április 6-át nem megelőzően megismert feljegyzést;
            
         
               —
            
            
               amennyiben szükséges, semmisítse meg, bármilyen formában fogadták el, a 2011 február 28-i feljegyzéssel szemben.a felperes által a Bizottsághoz benyújtott 2011. május 15-i panaszt elutasító határozatot;
            
         
               —
            
            
               semmisítse meg a 2011. szeptember 14-i feljegyzést, amelyet a felperes 2011. október 20-át követően kapott meg;
            
         
               —
            
            
               kötelezze az alperest a felperes által a 2011. február 28-i, illetve a 2011. szeptember 14-i feljegyzésből eredően elszenvedett kár megtérítésére 10 000 euró, illetve ennél kisebb vagy nagyobb összegben, amelyet a Törvényszék jogosnak és méltányosnak ítél;
            
         
               —
            
            
               az alperest kötelezze a költségek viselésére.